title: Ixadón
text: L'ixadón, aixadón u xadón ye una ferramienta agricola d'o tipo d'as ixadas pero con o tozuelo más amplo y aplanau. Sirve millor pa cavar que as ixadas, más finas y por contra más útils pa repicar, ya que puede debantar glebas de tierra más grans que aquellas. Tamién se'n emplega pa sacar o fiemo en as quadras y cargar-lo en a carriola u «carretillo».
  
  En as variedatz d'aragonés de Sobrarbe con más tendencia a la conservación d'as consonants oclusivas xordas entre vocals se documenta tamién as formas ixatón y aixatón. En os anyos 1940, Badia i Margarit documentó ixato y aixato en a villa de Bielsa. La segunda tamién a documentó W. D. Elcock en Torla en 1935.
  
  Referencias
  
  Se veiga tamién 
  
  Ixuela.
  Bigós.
  Pugar.
  Ixadico.
  
  Ferramientas de ganadería
  Ferramientas agricolas